
เมื่อถึงเวลาประชุม เลขานุการสภาองค์การบริหารส่วนตำบลห้วยปริกให้สัญญาณเรียกสมาชิกสภาองค์การบริหารส่วนตำบลห้วยปริกเข้าห้องประชุม  นายปราโมทย์  วัฒนพฤกษ์  ประธานสภาองค์การบริหารส่วนตำบลห้วยปริก ทำหน้าที่ประธานของที่ประชุม ได้กล่าวเปิดประชุมและดำเนินการประชุม
ประธาน
วันนี้เป็นการประชุมสภาองค์การบริหารส่วนตำบลห้วยปริก สมัยสามัญ สมัยที่ 4 ประจำปี พ.ศ. 2565 ครั้งที่ 1/2565 วันที่ 21 ตุลาคม 2565 เวลา 13.00 น. ณ ห้องประชุมสภาองค์การบริหารส่วนตำบล
ห้วยปริก ซึ่งมีระเบียบวาระการประชุม 4 ระเบียบวาระ ผมขอเข้าระเบียบวาระการประชุม ดังนี้
ระเบียบวาระที่  ๑

เรื่องที่ประธานแจ้งให้ทราบ
ประธาน
ขอแจ้งให้ท่านสมาชิกสภาองค์การบริหารส่วนตำบลห้วยปริกทุกท่านได้ทราบ 
เรื่องแรก นายธีรยุทธ จิตรธรรม สมาชิกสภาองค์การบริหารส่วนตำบลห้วยปริก หมู่ที่ 2 ตำแหน่ง รองประธานองค์การบริหารส่วนตำบลห้วยปริก ได้โทรศัพท์มาถึงกระผมเพื่อขอลาการเข้าร่วมประชุมสภาองค์การบริหารส่วนตำบลห้วยปริกในวันนี้ สาเหตุมีอาการไข้ กระผมจึงอนุญาตให้ลาป่วย 
เรื่องที่ 2 คือ ประกาศอำเภอฉวาง เรื่องการเลือกผู้ใหญ่บ้าน ด้วยตำแหน่งผู้ใหญ่บ้านพรุขี้กลา หมู่ที่ 6 ตำบลห้วยปริก อำเภอฉวาง จังหวัดนครศรีธรรมราช ได้หมดวาระลง จึงมีคำประกาศของอำเภอฉวางเปิดรับสมัครราษฎรในหมู่บ้าน ผู้ใดประสงค์จะรับเลือกเป็นผู้ใหญ่บ้าน ให้ยื่นใบสมัครด้วยตนเอง ณ ที่ว่าการอำเภอฉวาง ในระหว่างเวลา 08.30 นาฬิกาถึงเวลา 16.30 นาฬิกา ตั้งแต่วันที่ 24 เดือนตุลาคม ถึงวันที่ 26 เดือนตุลาคม พ.ศ. 2565 และทำการเลือกผู้ใหญ่บ้าน ในวันที่ 15 เดือนพฤศจิกายน พ.ศ.2565 ตั้งแต่เวลา 08.00 นาฬิกา ถึงเวลา 15.00 นาฬิกา จึงแจ้งให้ท่านสมาชิกได้ทราบเพียงสองเรื่องเท่านี้
ระเบียบวาระที่  ๒

เรื่องรับรองรายงานการประชุมครั้งที่แล้ว
ประธาน
รายงานการประชุมครั้งที่ผ่านมา สมาชิกสภาองค์การบริหารส่วนตำบลห้วยปริกและคณะผู้บริหารได้รับแล้ว จึงขอให้ท่านสมาชิกสภาองค์การบริหารส่วนตำบลห้วยปริกและคณะผู้บริหารได้ตรวจดูว่าบันทึกรายงานการประชุมถูกต้องตรงตามที่ได้ประชุมหรือไม่ หากไม่ถูกต้องก็สามารถเสนอขอแก้ไข ได้ครับ 
ที่ประชุม


ได้ร่วมกันตรวจดู โดยไม่ขอแก้ไขแต่อย่างใด
ประธาน
เมื่อไม่มีท่านใดประสงค์ที่จะแก้ไข เป็นอันว่าที่ประชุมแห่งนี้ให้การรับรอง
รายงานการประชุมครั้งที่ผ่านมา

ระเบียบวาระที่  ๓
เรื่องพิจารณาร่างระเบียบสภาองค์การบริหารส่วนตำบลห้วยปริกว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565
/ประธาน...

-3-

ประธาน
ด้วยมีหนังสือด่วนที่สุด ที่ นศ 0023.4/ว 5379 ลงวันที่ 7 ตุลาคม 2565 เรื่อง การจัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น
เรียน นายอำเภอทุกอำเภอ และนายกองค์กรปกครองท้องถิ่น ทุกแห่ง



ตามที่จังหวัดนครศรีธรรมราชได้แจ้งการดำเนินการตามพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 มาตรา 9 ซึ่งกำหนดให้ผู้มีสิทธิเข้าชื่อเสนอข้อบัญญัติท้องถิ่น ที่ประสงค์ให้องค์กรปกครองส่วนท้องถิ่น จัดทำร่างข้อบัญญัติท้องถิ่น กำหนดโดยความเห็นชอบของสภาท้องถิ่นพร้อมทั้งได้ส่งตัวอย่างระเบียบสภาท้องถิ่น ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. .... สำหรับประกอบการพิจารณาจัดทำระเบียบของสภาท้องถิ่นตามความเหมาะสมกับบริบทของท้องถิ่น นั้น
ในการนี้ เพื่อให้การดำเนินการบรรลุวัตถุประสงค์ของพระราชบัญญัติการเข้าชื่อเสนอข้อบัญญัติท้องถิ่น พ.ศ.2565 จึงขอความร่วมมือองค์กรปกครองส่วนท้องถิ่น จัดส่งข้อมูลการจัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่นดังกล่าวให้อำเภอ เพื่อรวบรวมรายงานให้จังหวัดนครศรีธรรมราชทราบ อนึ่ง องค์กรปกครองส่วนท้องถิ่นใดยังไม่ได้จัดทำร่างระเบียบสภาท้องถิ่นดังกล่าว ขอให้พิจารณาเร่งรัดดำเนินการโดยด่วน

กระผมก็ได้ชี้แจงในส่วนของหนังสือด่วนจากศาลากลางจังหวัดนครศรีธรรมราช ต่อไปผมก็ขอให้ผู้ที่เสนอข้อบัญญัติ โดยท่านประเสริฐ บัวจันทร์ ได้ชี้แจงรายงานต่อที่ประชุมในร่างระเบียบสภาองค์การบริหารส่วนตำบลห้วยปริกว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 25665 ขอเชิญครับ
นายประเสริฐ บัวจันทร์
เรียนท่านประธาน คณะผู้บริหารตลอดถึงเพื่อนสมาชิกสภาองค์การบริหารส่วนตำบลห้วยปริกทุกท่านครับ กระผมนายประเสริฐ บัวจันทร์  สมาชิกสภาองค์การบริหารส่วนตำบลห้วยปริก หมู่ที่ 4  เป็นผู้เสนอญัตติ 
เรียน ประธานสภาองค์การบริหารส่วนตำบลห้วยปริก ข้าพเจ้าขอเสนอญัตติร่างระเบียบสภาองค์การบริหารส่วนตำบลห้วยปริก ว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 ฉบับนี้มาเพื่อโปรดนำเสนอต่อที่ประชุมสภาองค์การบริหารส่วนตำบลห้วยปริกได้พิจารณาในสมัยประชุมนี้ ซึ่งได้บันทึกหลักการและเหตุผลในการเสนอร่างญัตติดังกล่าวมาด้วย 

                              หลักการ
โดยที่เป็นการสมควรให้มีระเบียบสภาองค์การบริหารส่วนตำบลห้วยปริก ว่าด้วยการดำเนินกาของประชาชนในการเข้าชื่อเสนอข้อบัญญัติท้องถิ่น พ.ศ. 2565 
/เหตุผล...

เหตุผล
เพื่อให้ประชาชนผู้มีสิทธิเลือกตั้งในเขตองค์การบริหารส่วนตำบลห้วยปริกมีสิทธิเข้าชื่อกันเพื่อเสนอข้อบัญญัติท้องถิ่นได้ตามหลัดเกณฑ์ วิธีการ และเงื่อนไขที่กฎหมายกำหนด ซึ่งพระราชบัญญัติการเข้าชื่อเสนอข้อบัญญัติท้องถิ่น พ.ศ. 2565 มาตร 9 วรรคสอง บัญญัติให้เป็นไปตามระเบียบที่ประธานท้องถิ่นกำหนด จึงจำเป็นต้องตราระเบียบสภาองค์การบริหารส่วนตำบลฉบับนี้ ส่วนรายละเอียดตามร่างที่ส่งให้ท่านสมาชิกสภาองค์การบริหารส่วนตำบลห้วยปริก และคณะผู้บริหาร ตามระเบียบร่างสภาองค์การบริหารส่วนตำบลห้วยปริกว่าด้วยการดำเนินกาของประชาชนในการเข้าชื่อเสนอข้อบัญญัติท้องถิ่น พ.ศ. 2565 ส่งให้ท่านสมาชิกทุกคนได้ศึกษาคนแล้วครับ 
ประธาน
ครับ ขอขอบคุณท่านประเสริฐ บัวจันทร์ สมาชิกสภาองค์การบริหารส่วนตำบลห้วยปริก หมู่ที่ 4 ผู้เสนอญัตติเกี่ยวกับร่างระเบียบสภาองค์การบริหารส่วนตำบลห้วยปริกว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 ในส่วนของท่านสมาชิกที่ได้รับร่างระเบียบสภาองค์การบริหารส่วนตำบลห้วยปริกดังกล่าวนี้ ในส่วนรายละเอียด ท่านสมาชิกท่านหนึ่งท่านใดที่มีความอภิปรายหรือจะเสนอแนะในร่างระเบียบดังกล่าวบ้างก็ขอเชิญครับ 

ที่ประชุม


ไม่มี
ประธาน
ถ้าท่านสมาชิกทุกท่านไม่มีเรื่องที่จะเสนอหรือแก้ไขร่างระเบียบดังกล่าวนี้แล้ว ผมก็จะขอมติต่อสภาองค์การบริหารส่วนตำบลห้วยปริกแห่งนี้ว่า ท่านสมาชิกจะเห็นชอบหรือไม่เห็นชอบนะครับ ท่านสมาชิกท่านใดเห็นชอบโปรดยกมือครับ
ที่ประชุม


ยกมือมีมติดังนี้





มติเห็นชอบ

จำนวน  5  เสียง





มติไม่เห็นชอบ

จำนวน  -   เสียง





งดออกเสียง

จำนวน  1  คน
ประธาน



มติที่ประชุมเห็นชอบ จำนวน 5 เสียง ไม่เห็นชอบไม่มี และงดออกเสียง
1 คน สรุปว่าสภาองค์การบริหารส่วนตำบลห้วยปริกมีมติเห็นชอบ ร่างระเบียบสภาองค์การบริหารส่วนตำบลห้วยปริกว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ. 2565 เป็นที่เรียบร้อย ก็เสร็จสิ้นในระเบียบวาระที่ 3 ครับ 
ระเบียบวาระที่  4
เรื่องอื่น



ประธาน
ท่านสมาชิกสภาองค์การบริหารส่วนตำบลห้วยปริก และคณะผู้บริหารท่านใดมีเรื่องที่จะเสนอต่อสภาองค์การบริหารส่วนตำบลห้วยปริก ในระเบียบวาระที่ 4 เรื่องอื่น ก็ขอเชิญครับ
/นายเจษฎา....

นายเจษฎา สุมน
ท่านประธานสภาฯ คณะผู้บริหาร และสมาชิกสภาองค์การบริหารส่วนตำบลห้วยปริกที่เคารพทุกท่านครับ กระผมนายเจษฎา สุมน สมาชิกสภาองค์การบริหารส่วนตำบลห้วยปริก หมู่ที่ 6 
ท่านนายอำเภอฉวางได้มาตรวจเยี่ยมบ้านนายประเสริฐ พลายแก้ว ชาวบ้านหมู่ที่ 6 เป็นบ้านคนยากจนในพื้นที่ สภาพบ้านที่อยู่อาศัยก็ขาดประตู หน้าต่าง ตลอดถึงพื้นบ้านก็ยังไม่เสร็จสมบูรณ์ ซึ่งสมาชิกในครอบครัวมีเด็กอายุประมาณ 4 -5 เดือนอาศัยอยู่ด้วย ท่านนายอำเภอก็ได้จัดงบประมาณลงมาช่วยเหลือ และมีปัญหาเรื่องการสัญจรเข้าออก ผมจึงเอาหินยิบซั่มที่ทางองค์การบริหารส่วนตำบลห้วยปริกกำลังซ่อมแซมถนนในเขตรับผิดชอบขององค์การบริหารส่วนตำบลห้วยปริกของเรา เพื่อความสะดวกในการเข้า- ออก ผู้ที่มาเยี่ยมเยียน 
เรื่องที่สอง ผมได้เบิกยางมะตอยเอาไปถมหลุมบ่อถนนคอนกรีตในหมู่บ้านที่ 6 เป็นที่เรียบร้อย
เรื่องที่สาม ขอให้รีบดำเนินการถนนสายหลักเขต เป็นหลุมเป็นบ่อลึกมาก ชาวบ้านเดือดร้อน ก็ขอให้เร่งดำเนินการด่วนครับ
ประธาน
ก็ขอขอบคุณ คุณเจษฎา สุมน สมาชิกสภาองค์การบริหารส่วนตำบลห้วยปริก หมู่ที่ 6 ครับ ท่านสมาชิกท่านใดที่จะเสนอในระเบียบวาระที่ 4 เรื่องอื่นก็เชิญครับ
นายประเสริฐ บัวจันทร์
เรียนท่านประธาน คณะผู้บริหารและสมาชิกสภาองค์การบริหารส่วนตำบลห้วยปริกทุกท่าน กระผมนายประเสริฐ บัวจันทร์ สมาชิกสภาองค์การบริหารส่วนตำบลห้วยปริก หมู่ที่ 4 ก็มีเรื่องที่จะเสนอประธานต่อที่ประชุมแห่งนี้ผ่านไปยังฝ่ายบริหาร เรื่องแรกก็คือเรื่องขยะ ตอนนี้เป็นเดือนแล้วนะครับที่รถขยะไม่ได้เข้าไปดำเนินการเก็บขยะภายในหมู่บ้านของกระผม ซึ่งเป็นเรื่องสำคัญของตำบลเรานะครับ ซึ่งขณะนี้ขยะเกลื่อนไปหมดทุกที่ทุกหมู่บ้าน ก็ขอฝากประธานผ่านไปยังผู้บริหารให้ช่วยดำเนินการให้ด้วยนะครับ อีกเรื่องหนึ่งคือเรื่องไฟฟ้าแสงสว่าง ขอให้ผู้บริหารช่วยทำในช่วงนี้ ก็ขอให้เร่งสักหน่อย เพราะมันมืดเกือบหมดทุกจุดแล้ว ก็ขอให้รีบดำเนินการด้วยครับ
ประธาน
ก็ขอขอบคุณท่านประเสริฐ บัวจันทร์ สมาชิกสภาองค์การบริหารส่วนตำบลหมู่ที่ 4 ครับ ท่านใดมีเรื่องจะเสนอในระเบียบวาระที่ 4 เรื่องอื่น ก็ขอเชิญครับ
นายดนุพร คงสา
ท่านประธานที่เคารพ ท่านสมาชิกองค์การบริหารส่วนตำบลห้วยปริกที่รัก  ทุกท่านครับ ผมนายดนุพร คงสา รองนายกองค์การบริหารส่วนตำบลห้วยปริก กระผมได้รับมอบหมายจากท่านนายกให้ดูแลในกองช่าง ในเรื่องของท่านสมาชิกทั้งสองหมู่บ้าน คือหมู่ที่ 6 และหมู่ที่ 4 ได้มีเรื่องเดือดร้อนที่นำมาเสนอในที่ประชุม ผมขอตอบดังนี้ครับ เรื่องของหมู่ที่ 6 เรื่องของท่านเจษฎา สุมน เรื่องการถมหลุมบ่อ ตอนนี้ช่วงหน้าฝนก็ถือว่าถนนทุกสายในตำบลห้วยปริก ที่ไม่เป็นถนนคอนกรีตหรือถนนลาดยาง ก็จะมีปัญหาในเรื่องหลุมบ่อกันทุกสายในหมู่บ้านในตำบลห้วยปริกของเรา โดยจะ
/ดำเนินการ....

ดำเนินการเข้าไปซ่อมแซมในช่วงฝนตก มีน้ำขังก็มันไม่ได้รับผลที่ดีเท่าที่ควร เนื่องจากวัสดุที่นำมาถมหลุมบ่อมันไม่เหมาะที่จะถมในช่วงฤดูฝน และมีน้ำขังในหลุมบ่อ แต่ก็จะดำเนินการทำไปเรื่องๆครับ ในเรื่องของขยะ ท่านสมาชิกสภาองค์การบริหารส่วนตำบลห้วยปริก หมู่ที่ 4 ซึ่งเป็นปัญหาใหญ่ของตำบลห้วยปริก เรื่องของรถเก็บขยะตอนนี้ รถมันเก่าและชำรุดบ่อยครั้ง ซึ่งจะต้องซ่อมอยู่เรื่อยเลย ฝ่ายบริหารก็คิดและจะแก้ไขอยู่ด้วยการจัดซื้อรถเก็บขยะคันใหม่มา ท่านสมาชิกทุกท่านก็ทราบอยู่ และจะช่วยดำเนินการแก้ไขปัญหาทุกอย่างได้อีกในเวลาอันใกล้นี้ครับ ส่วนเรื่องไฟฟ้าแสงสว่างก็จะดำเนินการแก้ไขซ่อมแซมให้สามารถใช้ได้เหมือนเดิมในระยะเวลาไม่นาน และจะดำเนินติดตั้งใหม่เพื่อความสะดวกและสบายในการสัญจรไปมาครับ
ประธาน
ก็ขอขอบคุณ ท่านดนุพร คงสา รองนายกองค์การบริหารส่วนตำบลห้วยปริก  ที่ได้ชี้แจงให้ท่านสมาชิกได้ทราบในการดำเนินการแก้ไขปัญหา ในส่วนที่ท่านสมาชิกที่ได้เสนอในที่ประชุม ในส่วนของท่านสมาชิกท่านอื่น ท่านใดมีเรื่องที่จะเสนอในระเบียบวาระที่ 4 เรื่องอื่น ก็ขอเชิญครับ

ที่ประชุม  
ไม่มี
ประธาน
เมื่อท่านสมาชิกสภาองค์การบริหารส่วนตำบลห้วยปริกและคณะผู้บริหาร ไม่มีเรื่องที่จะเสนอในระเบียบวาระที่ 4 เรื่องอื่นแล้ว บัดนี้ก็ได้ประชุมครบตามระเบียบวาระการประชุมแล้ว ผมก็ขอปิดการประชุม ณ บัดนี้ครับ

ปิดประชุมเวลา  13.30  นาฬิกา
                                                                      (ลงชื่อ)     ประสิทธิ์ เพ็งสกุล 
                                                                                (นายประสิทธิ์ เพ็งสกุล)
                                                                  เลขานุการสภาองค์การบริหารส่วนตำบลห้วยปริก  
           (ลงชื่อ)     ปราโมทย์ วัฒนพฤกษ์
                     (นายปราโมทย์ วัฒนพฤกษ์)
          ประธานสภาองค์การบริหารส่วนตำบลห้วยปริก
